Edgars Mākens
Edgars Mākens (dzimis 1977. gada 7. jūlijā Rīgā) ir latviešu mūziķis un komponists. Pazīstams kā grupas Gaujarts līderis, spēlē arī Ansamblī Manta. 1994. gadā beidzis Emīla Dārziņa mūzikas vidusskolas Kordiriģēšanas nodaļu. Rīgas Doma kora skolā apguvis bērnu kora kormeistara profesiju. 2009. gadā absolvējis Biznesa augstskolu "Turība" un ieguvis bakalaura grādu sabiedriskajās attiecībās. 2016. gadā sācis studēt Latvijas Mūzikas akadēmijas Kompozīcijas nodaļā. Ir rakstījis mūziku Latvijas Nacionālajam teātrim, Latvijas Lelļu teātrim, Valmieras teātrim, "Dirty Deal Teatro" un Liepājas teātrim. Bijis viens no "umka.lv" vadītājiem. 2011. un 2014. gadā saņēmis Mūzikas ierakstu gada balvu. 2014. gadā saņēmis Spēlmaņu nakts balvu nominācijā "Gada mūzikas autors".